Школски надзорник/29
ДЕВЕТА ПОЈАВА

ПЕТРОВИЋ, СТАНКО и КАТА

(улазе с друге стране)

ПЕТРОВИЋ (сав уморен и задуван држи говор у руци и седне на столицу): Нема га!... Нигде га нема! Кажу да је већ прошао, а ја га нисам дочекао!... Тешко мени! Изгубићу службу... пропао сам!
СТАНКО: Можда је код натароша одсео па ће тек сада доћи.
ПЕТРОВИЋ: Доћи?!... (чита говор) „Високоблагородни господин школски надзорник! — Ваш долазак у нашу малу средину!...
КАТА: Ето како се ушепртљио, а све виче: ја ћу њему казати што му нико није казао, нека види ко смо ми учитељи!...
ПЕТРОВИЋ: Само да ми је знати где је... Шта велиш, Станко, да одемо до натароша?
СТАНКО: Па да идемо, можда је тамо.
ПЕТРОВИЋ: Хајдмо, дакле... Још није све изгубљено!... (пође говорећи) Ваш долазак у нашу средину!... (судари се на вратима са Писаревићем) Охо !

Школски надзорник